الصفحه دى يتيمه, حاول تضيفلها لينك فى صفحات تانيه متعلقه بيها. رفعت سيد احمد كاتب و باحث مصرى والمدير العام و مؤسس مركز يافا للدراسات و الابحاث بالقاهره. بكالوريوس العلوم السياسيه من جامعة القاهره دفعه 1979. ماجستير فى العلوم السياسيه - جامعة القاهره سنة 1984 عن موضوع (الدين و الدوله فى مصر 1952 – 1970) دكتوراه فى فلسفه العلوم السياسيه من جامعة القاهره سنة 1988 عن موضوع (الاحياء الاسلامى فى السبعينات دراسه حاله مقارنه لمصر و ايران). بيشتغل فى المجال الصحفى و الاعلامى من سنة 1979 و هوا عضو نقابه الصحفيين المصريين و ليه مقالات اسبوعيه دوريه فى 5 صحف مصريه و عربيه. نشر دراسات و مقالات و تحقيقات صحفيه كتيره خلال الخمسه و عشرين سنه اللى فاتت فى: فى مصر : المصرى اليوم ـ جريده الاهرام – اخبار اليوم – السياسه الدوليه - الموقف العربى - الشعب - الاحرار - الاهالى - الاسبوع - العربى – القاهره - الدستور - الوفد - الحقيقه . برى مصر : العرب اللندنيه (مقال اسبوعى ثابت) - جريده الحياه (لندن) - جريده السفير (لبنان) - العصر (بالمغرب) - اللواء (لبنان) – الثوره (سوريا- مقال اسبوعى ثابت).